Dod ručkā!

**Dod ručkā!** ir Latvijas izklaidējošs auto raidījums *[[Go3]]* platformā, kuru vada Roberts Vītols, plašāk pazīstams kā *robyworks*. Šova mērķis ir ļaut vietējām slavenībām izkāpt no savas komforta zonas.

## Formāts
Šovā piedalās Latvijā populāras personības, kurām jāizpilda divi uzdevumi. Pirmais uzdevums visiem dalībniekiem ir vienāds – uzstādīt labāko trases laiku ar Roberta īpaši neglīto mašīnu *[[Fiat Multipla]]*. Šis uzdevums tiek dēvēts par *Neglītākā auto apļa laiku*. Sākuma viesim tiek dots pārbaudes brauciens, kura laikā Roberts sēž blakus un sniedz norādījumus par to, kā ātrāk izbraukt apli.

### Pirmā sezona
Pirmā sezonā otro uzdevumu katram dalībniekam nosaka "Laimes rats". Šī sadaļa piedāvā dažādus komiskus un ekstrēmus izaicinājumus. Rata uzdevumi ir īpaši veidoti, lai būtu izaicinoši un izklaidējoši, pārbaudot dalībnieku spējas un pielāgošanās prasmes neparedzamos apstākļos.

### Otrā sezona
Otrā sezona ieviesusi jauninājumus, un viesiem ir iespēja iziet "Nedrošas braukšanas autoskolu", kas ir pilnīgs pretstats ierastajām drošas braukšanas apmācībām. Šajā uzdevumā viesi var izmēģināt agresīvu braukšanu, nepareizu bremzēšanu un citas ekstremālas braukšanas situācijas, kuras parasti ceļu satiksmē nav pieļaujamas. Automehāniķu komanda sagatavo transportlīdzekļus, radot unikālas un neparedzamas situācijas trasē, lai izceltu braukšanas kultūras problēmas uz Latvijas ceļiem nedaudz absurdā veidā.

### Speciālepizode "Džinsos"
Šajā īpašajā epizodē Roberts satiekas ar seriāla "Padomju džinsi" galvenās lomas aktieriem Kārli Arnoldu Avotu un Igoru Šelegovski. Vieta pārceļas uz jaunu trasi sporta kompleksā 333. Pirmā uzdevumā abiem aktieriem sevi jāpierāda trasē ar īpašo "džinsu žiguli" gan ar ātrumu, gan spēju manevrēt. Viesiem būs jāmēģina veikt "360 prieki" - 360 grādu apgriezienu. Viņiem jāieskrienas taisnē, jāapgriež automašīna ap savu asi uz speciāla seguma un jāturpina braukt. Segums pārklāts ar ūdeni un ir daudz slidenāks nekā sauss asfalts, lai teorētiski varētu izpildīt 360 grādu apgriezienu. Otrajā uzdevumā viesim jāuzstāda labākais trases laiks nevis ar *Fiat Multipla*, bet ar "džinsu žiguli".

## Dalībnieki

Pirmajā sezonā sporta kategorijā un kopējā vērtējumā pašreizējais līderis ir rallija sporta braucējs Mārtiņš Sesks, bet ātrākais starp slavenībām ir mūziķis Emīls Balceris.

Otrās sezonas pirmais viesis bija Jānis Krīvēns. Lai nokārtotu eksāmenu, viņam bija jāvada automašīna, kurā stūre ir viņa pārziņā, tomēr pedāļus kontrolē Roberts no otras puses. Aktierim Edgaram Ozoliņam vajadzēja agresīvi apstāties pie gājēju pārejas, uz kuras atradās Laura Reinika manekens.

Kristiana Kareļina trasē izvietoti riepu šķēršļi, kurus nepieciešams maksimāli agresīvi apbraukt, un pēc tam jānovieto automašīna starp divām citām automašīnām speciālā kabatiņā. No šīs pozīcijas nepieciešams pilnā jaudā ieskrieties. Laura manekens piedalās braucienā vannā. Papildus tam, šajā epizodē pieslēdzies arī otrais manekens Zigis, kurš stāv uz gājēju pārejas. Viesim jābremzē maksimāli tuvu Zigim. Papildu pieejami bonusa punkti, ja Lauris izkritīs no vannas uzdevuma izpildes laikā.

Lai Kristaps Blušs nokārtotu eksāmenu, viņam jābrauc maksimāli agresīvi, lai Laura manekens izkristu no vannas uzdevuma izpildes laikā.

Piektajā epizodē Alvis brauca ar Mazdu un Toms brauca ar Hondu, Roberts brauca ar autoskolas mašīnu. Šajā praktiskajā uzdevumā bija sacensības starp trim dalībniekiem. Katrs veica divus apļus, un, ja viņi spēja demonstrēt pietiekamu agresivitāti, viņi ieguva tiesības kārtot teorijas eksāmenu.

Pēdējā īpašajā epizodē teorijas un praktiskais eksāmens būs ar īpašo "Neatliekamo drifta palīdzību". Jānis Bērziņš priekšgalā, kamēr citi (arī Roberts) mēģinās izglāb dzīvības veicot pirmo palīdzību manekenam.

## Piezīmes

## Atsauces